
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 120
                                                               din 30 mai 2023
privind aprobarea Planului Urbanistic Zonal

”Introducere teren în intravilan și stabilire reglementări pentru construire sală de evenimente în Municipiul Sighișoara, localitate componentă Venchi”


Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 15.051/21.04.2023 și la Consiliul Local Sighișoara cu nr. 17.454/11.05.2023, de referatul de aprobare, înregistrat cu nr. 15.050/21.04.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016 și Hotărârea Consiliului Local Sighișoara nr. 282/20.12.2018, precum și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. DOMUS S.R.L., pentru beneficiar Maian Dorin Augustin, în vederea aprobării Planului Urbanistic Zonal ”Introducere teren în intravilan și stabilire reglementări pentru construire sală de evenimente în Municipiul Sighișoara, localitate componentă Venchi”;

Având în vedere prevederile Hotărârii Consiliului Local Sighișoara nr. 87 din 28.11.2016 privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare și funcționare a acesteia și ale Hotărârii Consiliului Local Sighișoara nr. 85 din 28.04.2022 pentru modificarea componenței nominale a Comisiei Tehnice de Amenajare a Teritoriului şi Urbanism - membrii cu drept de vot - aprobată prin Hotărârea Consiliului Local Sighișoara nr. 87/28.11.2016 privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare şi funcţionare a acesteia;

Având în vedere că, documentația menționată mai sus a fost analizată și avizată în sedința Comisiei tehnice de amenajare a teritoriului și urbanism constituită la nivelul Municipiului Sighișoara, întrunită în data de 09.02.2023, conform procesului - verbal cu nr. 5.459/10.02.2023, fiind emis Avizul favorabil nr. 01 din 10.02.2023;

Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;

Având în vedere că documentația tehnică de urbanism a fost supusă spre consultare publică, conform prevederilor Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;
Având în vedere Raportul de specialitate al Direcției Arhitect Șef, înregistrat cu nr. 15.049/21.04.2023, prin care se propune aprobarea Planului Urbanistic Zonal ”Introducere teren în intravilan și stabilire reglementări pentru construire sală de evenimente în Municipiul Sighișoara, localitate componentă Venchi”;

Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

      H O T Ă R Ă Ș T E:

Art.1. (1) Se aprobă Planul Urbanistic Zonal ”Introducere teren în intravilan și stabilire reglementări pentru construire sală de evenimente în Municipiul Sighișoara, localitate componentă Venchi”, pentru beneficiar Maian Dorin Augustin, întocmit de arh. Eugen Glăja – proiectant S.C. DOMUS S.R.L., pentru terenul situat în Municipiul Sighișoara, localitatea componentă Venchi, identificat potrivit extrasului C.F. Sighișoara nr. 60.574, potrivit anexei, care face parte integrantă din prezenta hotărâre și se află în păstrarea Compartimentului Autorizări și Urbanism – Direcția Arhitect Șef și a Compartimentului Disciplina în Construcții – Direcția Arhitect Șef din cadrul Municipiului Sighișoara.
(2) Documentația menționată și aprobată la art. 1 alin. (1) din prezenta hotărâre reglementează: 

· Funcțiune predominantă: Zonă mixtă destinată comerțului, serviciilor de interes general și locuirii.

· Funcțiuni secundare:  accese auto și pietonale, dotări tehnico-edilitare.

· Utilizări admise: 

· Locuinţe individuale, permanente sau sezoniere; 

· Servicii specializate (manageriale, tehnice, profesionale, sociale, financiar-

bancare, de asigurări etc.); 

· Sedii de companii şi firme; 

· Activităţi ale profesiilor liberale;

· Activități artizanale și manufactură, nepoluante;

· Structuri de cazare; 

· Unități de alimentație publică individuale sau aferente structurilor de cazare; 

· Servicii pentru cercetare - dezvoltare;

· Servicii de formare - informare; 

· Instituţii, servicii şi echipamente publice; 

· Unități comerciale: structuri de vânzare cu suprafață mică sau medie;

· Construcţii aferente echipării tehnico - edilitare pentru deservire locală; 

· Spaţii plantate; 

· Parcaje la sol şi subterane, aferente funcțiunii principale; 

· Construcții sportive: săli de sport, pationare, bazine de înot; 

· Dotări sportive: săli de întreținere și recuperare fizică; 

· Terenuri de sport în aer liber (inclusiv bazine de înot în aer liber; patinoare în aer liber), amenajări specifice (tribune, gradene, împrejmuiri); 

· Spaţii polivalente, spaţii de socializare; 

· Dotări culturale: teatre în aer liber, zone de expoziție, cinema în aer liber - este permisă utilizarea întregii suprafețe a parcelei.

· Indicatori urbanistici propuși:

Procent maxim de ocupare şi utilizare a terenului (POT):

· Pentru locuire:         500 - 1.000 mp. :    POT max.  = 35% 

                                            peste 1.000 mp.:      POT max.  = 25% 

· Pentru alte funcțiuni decât locuirea:        POT max.  = 50% 

Coeficient maxim de utilizare a terenului (CUT):

· Pentru locuire:         500 - 1.000 mp.:     CUT max.  = 0,9 

                                            peste 1.000 mp.:     CUT max. = 0,6 

· Pentru alte funcțiuni decât locuirea:       CUT max. = 1,3

· Amplasarea clădirilor față de limitele laterale și posterioare ale parcelelor: 

Retragere față de limita laterală spre vest: 5,0 m.
Retragere față de limita posterioară spre nord: 5,0 m.

Amplasarea clădirilor față de aliniament (către strada comunală DC 59 și drumul de exploatare de pe latura estică): 0,0 m.

· Înălțimea maximă a clădirilor:

Hmax = 10,0 m la streașină (P+2+M).

Art. 2. Extinderile de reţele sau măririle de capacitate a reţelelor edilitare publice se realizează de către investitor sau beneficiar, parţial sau în întregime, după caz, în condiţiile legii. 

Art. 3. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 5 ani de la data aprobării acesteia.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Arhitect Șef, Compartimentul Autorizări și Urbanism – Direcția Arhitect Șef și Compartimentul Disciplina în Construcții – Direcția Arhitect Șef din cadrul Municipiului Sighișoara.

Art. 5. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitect Șef;

  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplina în Construcții – Direcția Arhitect Șef.
11 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 120/30.05.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


